b'\n_START_ARTICLE_\nPogre\xc5\xa1an \xc4\x8dovjek (televizijska serija)\n_START_SECTION_\nRadnja\n_START_PARAGRAPH_\nSerija prati pri\xc4\x8du samohrane majke Lee, koja mora svladati svoj najve\xc4\x87i strah i traumu kako bi se suo\xc4\x8dila s davno zaboravljenim ocem njezine k\xc4\x87erke, \xc4\x8dovjekom za kojeg vjeruje da ju je silovao prije 16 godina. On je sada jedini koji mo\xc5\xbee spasiti \xc5\xbeivot njezinom djetetu. Zoe je tinejd\xc5\xbeerka, buntovnica, puna \xc5\xbeivota, smrtno je bolesna i potrebna joj je transplantacija bubrega. Od trudno\xc4\x87e i Zoinog ra\xc4\x91anja, njena majka Lea nikome nije rekla tko je zapravo Zoin otac. Svih ovih godina poku\xc5\xa1avala je zaboraviti svoju najve\xc4\x87u traumu i \xc4\x8dovjeka koji je odgovoran za to, \xc4\x8dovjeka koji ju je napastovao prije 16 godina. Njezina mr\xc5\xbenja prema njemu je duboka i iskrena, nikada se nije potpuno oporavila od te no\xc4\x87i, ali ovaj put nema izbora, on je jedini koji mo\xc5\xbee donirati organ i spasiti bolesnu djevoj\xc4\x8dicu. Ali, kako \xc5\xbeivot uvijek pi\xc5\xa1e nepredvidljive pri\xc4\x8de, tako \xc4\x87e i Leina potraga za ocem djeteta pokazati da svaka pri\xc4\x8da ima dvije strane.'